ભારતમાં પેટ્રોલ અને ડીઝલની કિંમતો પહેલાંથી જ તેની સર્વોચ્ચ સપાટી પર છે ત્યારે તેમાં વધુ વધારો થઈ શકે છે. આનું કારણ એ છે કે ક્રૂડની કિંમતો સતત વધી રહી છે. આગામી વર્ષ સુધી ક્રૂડની કિંમત 100 ડોલર પ્રતિ બેરલ સુધી પહોંચી શકે છે. બેંક ઓફ અમેરિકા કોર્પોરેશનના કહેવા મુજબ, વેનેઝુએલા અને ઇરાનમાં સપ્લાયમાં ઘટાડો થવાના કારણે આ સમસ્યા ઊભી થઇ શકે છે. હાલમાં ઇન્ટરનેશનલ માર્કેટમાં ક્રૂડતેલની કિંમત 77 ડોલર પ્રતિ બેરલના સ્તર પર પહોંચી ગઇ છે.